《偈颂一百零二首》
宋代·释慧远

良宵三月十五，依旧神歌鬼舞。
未须三四吐吞，且看七八吞吐。
临济瞎驴倒跨，云门正法眼普。
三人证鳖成龟，一任衲僧气鼓。
休气鼓，甜者甜兮苦者苦。
偃月长蛇不用呈，发机自有千钧弩。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。